
СПРАВКА
по  чл.26, ал.5 от Закона за нормативните актове
за постъпили предложения заедно с обосновка за неприетите предложения 

ПРОЕКТ НА
НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА СОЗОПОЛ

1. [bookmark: _GoBack]Дата на публикуване на проекта на интернет страницата на Община Созопол в  раздел  „Проекти на нормативни актове” в съответствие с чл.26, ал.3 от Закона за нормативните актове - 15.09.2026г. със срок на  подаване на предложения и становища по проекта 30 дни, считано от 16.09.2026г. 
1.  По предложения проект има  постъпило становище – предложение от Станимир Андонов, председател на Общински съвет- Созопол, което е частично прието при следните мотиви: 
Със становище–предложение с вх.№94-00-4102/25.09.2026г. от председателя на Общински съвет – Созопол Станимир Андонов е предложено конкретните стойности в Приложения № 1–9 да бъдат изписани в цели евро и да бъде приложено математическо закръгляване до най-близкото цяло евро. Мотивите в предложението са следните: 1.Административна целесъобразност, бързина на обслужването и намаляване на касовите грешки. Определянето на местните такси и цени в цели евро съществено улеснява ежедневната работа на звената за административно обслужване и касите на община Созопол. Събирането на суми с центове създава сериозни практически затруднения при касовите разплащания: изисква поддържане на значителни касови наличности от разменни евромонети, забавя времето за обработка на всеки гражданин на гише, увеличава опасността от технически и изчислителни грешки при връщане на ресто и усложнява ежедневния касов отчет и инкасовата дейност. Преминаването към цели евро гарантира бързина, прецизност и висока оперативна ефективност. Изразяването на задълженията в цели евро опростява счетоводното отчитане, издаването на първични счетоводни документи, електронното банкиране и картовите плащания, като елиминира дребните стотинкови разлики и необходимостта от счетоводни корекции за минимални суми.; 2.Прозрачност, разбираемост и предвидимост на тарифите - нормативните актове на органите на местното самоуправление трябва да бъдат ясни, достъпни и лесно разбираеми за адресатите си. Цифри като 25,56 евро, 12,78 евро, 51,13 евро, 127,82 евро, 318,53 евро или 2 505,33 евро са неестествени за възприемане и представляват чисто механичен пренос на левови числа след преобразуване по валутния курс. Тарифи, структурирани в цели евро са лесно четими, прозрачни и повишават доверието на гражданите в предвидимостта на местната данъчно-тарифична политика.Предложеният метод за математическо закръгляване  е напълно балансиран и фискално неутрален: отклоненията са в минимален размер (в рамките на максимум до +/- 0,49 евро) и не променят същността, структурата или икономическата обоснованост на формираните разходи. След разглеждане и анализ на предложението, то се приема частично. Предложението се приема в частта, в която цели опростяване и по-добра разбираемост на фиксираните такси и цени, изразени чрез конкретна услуга или действие. При тези стойности закръгляването до най-близкото цяло евро има ограничено относително отражение и улеснява практическото касово, счетоводно и административно обслужване. Предложението не се приема в частта относно такси и цени, посочени  с  единичните ставки, определени на квадратен метър, квадратен сантиметър, страница, кубичен метър, километър и др. Причината е, че закръгляването на самата единица би могло да промени съществено крайната цена при умножаване по количеството или площта,което  би довело до значително относително изменение на цената, което не представлява техническо превалутиране, а фактическа промяна на размера на таксата.и би нарушило изискването таксите да бъдат съобразени с разходите за предоставяне на услугата.След разглеждане на предложението се приема диференциран подход, при който до цели евро се закръгляват фиксираните такси и цени за самостоятелни услуги, документи, разрешения, абонаменти, събития и други конкретно определени плащания, докато единичните ставки за квадратен метър, квадратен сантиметър, страница, кубичен метър, километър и други аналогични мерни единици се запазват с десетичните си стойности. Също така по  Приложение №3 стойностите 3,83 евро и 2,56 евро се запазват, тъй като закръгляването им съответно на 4 евро и 3 евро би довело до увеличение на цените на купоните за храноден, Запазването на тези стойности съответства на необходимостта да се избегне непропорционално финансово натоварване на семействата и да се запази социалната достъпност на услугата/3,83 евро за 1 купон за храноден - ако се закръгли на 4,00 евро, цената се увеличава с 0,17 евро +4,44%. А 2,56 евро за 1 купон при постоянен адрес на родител в общината - ако се закръгли на 3,00 евро, цената скача с цели 0,44 евро (+17,19%)./Когато дадена такса или цена е определена като ставъчен множител за единица мярка, механичното закръгляване до цяло евро би изкривило крайната стойност в пъти: На квадратен метър открита търговска площ / тротоар: 0,80; 0,50; 0,30; 0,24; 0,16; 0,12; 0,08 евро/кв.м/ден при обекти от по 50–100 кв. м за месец закръгляването до цяло евро би повлияло значително на тарифирането.
Тъй като частичното приемане на депозираното становище с вх.№94-00-4102 от 25.09.2026г. води до преструктуриране и промяна на числовите параметри на доста позиции в Приложения №1–9 към Наредбата, промяната не е чисто езикова или редакционна, а засяга материалните финансови задължения на широк кръг адресатисъставителят на проекта следва да публикува наново на интернет страницата на общината актуализирания пакет документи (Обявление, Преработен проект с приложения, Актуализирани мотиви по чл. 28 ЗНА и Справка по чл. 26, ал. 5 ЗНА и Предварителна оценкъ на въздействието) и да предостави нов пълен 30-дневен срок за предложения и становища. 
Проектът на наредбата е променен спрямо частично приетото предложение, което о обявено на сайта на общината за обществени консултации с нов 30 дневен срок. 
3.Настоящата справка е изготвена на 29.09.2026г
       Изготвил  справката:  /п/                                                                          Дата: 29.09.2026г. 
       Галина Георгиева
       Директор д-я „АПО“ 
